**Ασκήσεις στην ενότητα 6**

**Ονοματεπώνυμο μαθητή/τριας:**

1.Να συμπληρώσετε τα κενά με την κατάλληλη λέξη από τον Λεξιλογικό Πίνακα της ενότητας. **(5 μονάδες)**

α. Είναι αφελής και ………….. σε όσα του λένε, τα αποδέχεται χωρίς να τα σκεφτεί.

β. Ο Περικλής διέθετε μεγάλη ……………… και επέβαλε την άποψη του στις συνεδριάσεις της Εκκλησίας του Δήμου.

γ. Έχει διαπαιδαγωγήσει τα παιδιά του με στρατιωτική …………….

δ. Είναι ενάντια στις ……………… μου να προδώσω τα ιδανικά μου.

ε. Επέδειξε …………… στους ανωτέρους του και τώρα αντιμετωπίζει τις συνέπειες των πράξεων του.

2. Να μεταφέρετε τα ακόλουθα ουσιαστικά στην ίδια πτώση στον άλλον αριθμό. (**5 μονάδες)**

α. *αἱ διαφθοραί:*

β. *γονεῦσι*:

γ. *ἰατροῖς:*

δ. *ἐκκλησίαις*:

ε. *στρατηγούς*:

3. Να γράψετε τον τύπο που ζητείται. **(6 μονάδες)**

α. *πέπεικας*: β΄ ενικό Υποτακτικής Ενεστώτα:

β. *διαφθείρειν* (απαρέμφατο Ενεστώτα του ρ. *διαφθείρω*): γ΄ ενικό Οριστικής Παρατατικού:

γ. *εὐσεβοῦς*: αιτιατική ενικού αρσενικού γένους:

δ. *ὑβριστήν*: γενική ενικού στο γένος που είναι:

ε. *σώφρονος*: ονομαστική πληθυντικού αρσενικού γένους:

στ. *τίνες:* γενική ενικού:

4. Να σημειώσετε τη λέξη του αρχαίου κειμένου με την οποία συσχετίζεται η λέξη της νέας ελληνικής που σας δίνεται. **(8 μονάδες)**

α. *άφθαρτος*:

β. *πίστη*:

γ. *μέλημα*:

δ. *αφήγηση*:

ε. *δόξα*:

στ. *καταδίωξη*:

ζ. *διαφήμιση*

*η. συνε*ίδηση:

5. Να επιλέξετε τη σωστή απάντηση. **(3 μονάδες)**

1. Η πρόταση *τίνες εἰσὶ νέων διαφθοραί* είναι:

α. κύρια, β. δευτερεύουσα αναφορική, γ. δευτερεύουσα πλάγια ερωτηματική

2.Η πρόταση *οὓς σὺ πέπεικας σοὶ πείθεσθαι μᾶλλον ἢ τοῖς γονεῦσι* είναι:

α. κύρια, β. δευτερεύουσα αναφορική, γ. δευτερεύουσα πλάγια ερωτηματική

3. Στην πρόταση *καὶ ἐν ταῖς ἐκκλησίαις γε πάντες δήπου οἱ Ἀθηναῖοι τοῖς φρονιμώτατα λέγουσι πείθονται μᾶλλον ἢ τοῖς προσήκουσιν* το Υποκείμενο του ρήματος πείθονται είναι:

α. πάντες, β. οἱ Ἀθηναῖοι, γ. ἐκκλησίαις

6. Να χαρακτηρίσετε τις προτάσεις με την ένδειξη **Σ** ή **Λ.** **(4 μονάδες)**

α. Στο απόσπασμα ο Σωκράτης προσπαθεί να απορρίψει την εις βάρος του κατηγορία για διαφθορά των νέων.

β. Ο Σωκράτης παραδέχεται ότι σε θέματα που αφορούν στην παιδεία τα παιδιά υπακούουν περισσότερο στους γονείς τους παρά σε αυτόν.

γ. Ο Σωκράτης θεωρείται ο καλύτερος σε θέματα που αφορούν στη σωφροσύνη.

δ. Τα παραδείγματα που φέρει σχετικά με τα ιατρικά, πολιτικά και στρατιωτικά ζητήματα αναδεικνύουν τη σημασία του ειδικού.